b'\n_START_ARTICLE_\nIslip (Oxfordshire)\n_START_SECTION_\nSognekirken\n_START_PARAGRAPH_\nEdvard bekjenneren (ca 1004\xe2\x80\x931066) ble f\xc3\xb8dt i Islip og tradisjonen vil ha til at han ble d\xc3\xb8pt i kirken her. Deler av dagens bygning er datert til rundt 1200. Kirkekoret ble ombygd i 1780 og kirken ble restaurert i 1861. Kirken er den eneste bygning i Islip som er gradert som bevaringsverdig bygning av klasse I. Klokket\xc3\xa5rnet har en ring med \xc3\xa5tte klokker._NEWLINE_Et kapell assosiert med Edvard bekjenneren pleide \xc3\xa5 eksistere nord for kirken. Kapellet ble \xc3\xb8delagt i april 1645 under de milit\xc3\xa6re stridighetene under den engelske borgerkrigen, og p\xc3\xa5 1780-tallet ble den revet._NEWLINE_Den tidligere presteg\xc3\xa5rden ble bygget i 1689 for Robert South og ble utvidet i 1807 for William Vincent. Det er Islips eneste bevaringsverdige bygning i klasse II.\n_START_SECTION_\nAnnet\n_START_PARAGRAPH_\nI 1920-\xc3\xa5rene bodde forfatteren Robert Graves og billedkunstneren Nancy Nicholson i Islip, etter den f\xc3\xb8rste verdenskrig og f\xc3\xb8r ekteparet flyttet til Mallorca. Graves beskrev deres liv der i Goodbye to All That (1929)._NEWLINE_Islip stasjon ble \xc3\xa5pnet i 1850 og betjente London and North Western Railways linje fra Bletchley til Oxford. Linjen ble nedlagt i 1967, og stasjonen ble senere revet. I 1987 ble det s\xc3\xa5 \xc3\xa5pnet en linje mellom Oxford og Bicester, og man begynte bygging av en ny stasjon som sto ferdig i 1989. Det har senere blitt vurdert \xc3\xa5 gjen\xc3\xa5pne linjen mellom Bicester og Bletchley for \xc3\xa5 f\xc3\xa5 en sammenhengende linje fra Oxford til Bedford.'